
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 156 

8 Αυγούστου 2012 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 97 
Τροποποίηση του π.δ. 33/2009 «Τοποθετήσεις, μεταθέ¬ 
σεις, αποσπάσεις του προσωπικού Λιμενικού Σώμα¬ 
τος στο εσωτερικό και στο εξωτερικό. (Α' 50)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψιν: 

Τις διατάξεις: 

1. Της παραγράφου 1 περίπτωση στ του άρθρου 14 του 
ν. 3922/2011 «Σύσταση Αρχηγείου Λιμενικού Σώματος - 
Ελληνικής Ακτοφυλακής και άλλες διατάξεις.» (Α' 35). 

2. Του άρθρου 5 του π.δ. 85/2012 «Ίδρυση και μετονο- 
μασία Υπουργείων, μεταφορά και κατάργηση υπηρεσι¬ 
ών» (Α' 141), όπως αντικαταστάθηκε με το άρθρο 1 του 
π.δ. 94/2012 «Τροποποίηση π.δ. 85/2012 «Ιδρυση και με 
μετονομασία Υπουργείων, μεταφορά και κατάργηση 
υπηρεσιών (Α' 141)» (Α' 149). 

3. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α' 98). 

4. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
Κρατικού Προϋπολογισμού. 

5. Την αριθμ. «Π.Ε.101/2012» γνωμοδότηση του Συμβου¬ 
λίου της Επικράτειας, ύστερα από πρόταση του Υπουρ¬ 
γού Προστασίας του Πολίτη. 

6. Την αριθ. «Π.Ε. 107/2012» Γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Ναυτιλίας και Αιγαίου, αποφασίζουμε: 

Άρθρο 1 

Η παράγραφος 2 του άρθρου 2 του π.δ. 33/2009 «Το¬ 
ποθετήσεις, μεταθέσεις, αποσπάσεις του προσωπικού 
Λιμενικού Σώματος στο εσωτερικό και στο εξωτερικό» 
(Α' 50), αντικαθίσταται ως ακολούθως: 

«2) «Τόπος επιλογής»: θεωρείται η έδρα Λιμενικής Αρ¬ 
χής ή υπηρεσίας, η οποία ευρίσκεται πλησιέστερα στον 
τόπο που πληροί τις κατωτέρω, περιοριστικά οριζόμενες 
προϋποθέσεις: 

α) αποτελεί τόπο γέννησης ή πολιτογράφησης ή 
εγγραφής στα δημοτολόγια του ίδιου ή της συζύγου 


του, ή β) αποτελεί τόπο, στον οποίο υπηρετεί ο ίδιος 
ή εργάζεται η σύζυγός του, ή γ) αποτελεί τόπο, στον 
οποίο έχει ιδιόκτητη κατοικία ο ίδιος ή η σύζυγός του, 
ή διαμένουν οι γονείς του ιδίου ή της συζύγου του. Ο 
ενδιαφερόμενος οφείλει να δηλώνει ένα μόνο τόπο επι¬ 
λογής, σύμφωνα με τα ανωτέρω κριτήρια. Λογίζεται ως 
τόπος επιλογής, ανεξάρτητα από διαφορετική δήλωσή 
του, ο τόπος όπου υπηρετεί στέλεχος Λ.Σ.-ΕΛ.ΑΚΤ. για 
τουλάχιστον οκτώ συνεχή έτη, χωρίς να έχει υποβάλει 
αίτημα μετάθεσης, ή να έχει δηλώσει επιθυμία παρα¬ 
μονής.». 

Άρθρο 2 

Οι παράγραφοι 5 και 6 και 7 του άρθρου 2 του π.δ. 
33/2009, αντικαθίστανται ως ακολούθως: 

«5) «Κενές θέσεις»: είναι οι οργανικές θέσεις οι οποίες: 
(α) προκύπτουν από τη διαφορά, κατά βαθμό, μεταξύ της 
οργανικής σύνθεσης των υπηρεσιών του Λ.Σ.-ΕΛ.ΑΚΤ., 
όπως αυτή προβλέπεται στον εκάστοτε ισχύοντα κα¬ 
νονισμό κατανομής του προσωπικού και του αριθμού 
των υπηρετούντων στις υπηρεσίες αυτές, υπολογιζό¬ 
μενη κατά λόγο της πραγματικής συνολικής δύναμης 
του προσωπικού του Λ.Σ.-ΕΛ.ΑΚΤ., (β) κενώνονται λόγω 
υποβολής αίτησης για μετάθεση των στελεχών του 
Λ.Σ.-ΕΛ.ΑΚΤ., σύμφωνα με το άρθρο 9 του παρόντος, ή 
λόγω επικείμενης αποστρατείας, (γ) κενώνονται λόγω 
έκτακτης μετάθεσης, σύμφωνα με το άρθρο 11 του πα¬ 
ρόντος, (δ) προκύπτουν λόγω συμπλήρωσης συνεχούς 
τετραετούς παραμονής στον τόπο επιλογής τους, για 
τους προϊσταμένους των περιφερειακών υπηρεσιών του 
Αρχηγείου Λ.Σ.-ΕΛ.ΑΚΤ., ή συνεχούς οκταετούς τουλάχι¬ 
στον παραμονής των στελεχών Λ.Σ.-ΕΛ.ΑΚΤ. στον τόπο 
επιλογής τους, (ε) προκύπτουν από την ίδρυση νέων 
υπηρεσιών. 

6) Για την εφαρμογή του παρόντος προεδρικού δια¬ 
τάγματος, ως «Κεντρική Υπηρεσία» νοούνται: 

Τα Γ ραφεία του Υπουργού, του Υφυπουργού και του Γ ε¬ 
νικού Γραμματέα, οι Κλάδοι του Αρχηγείου Λ.Σ.-ΕΛ.ΑΚΤ, 
η Γενική Επιθεώρηση Λ.Σ.-ΕΛ.ΑΚΤ, η Υπηρεσία Εσωτε¬ 
ρικών Υποθέσεων, η Διεύθυνση Παλλαϊκής Άμυνας - 
Πολιτικής Σχεδίασης Έκτακτης Ανάγκης και Θαλασσί¬ 
ων Κρατικών Μεταφορών, η Υπηρεσία Υγειονομικού, 
οι Σχολές Λ.Σ.-ΕΛ.ΑΚΤ, η Υπηρεσία Εναέριων Μέσων, 
η Μονάδα Υποβρυχίων Αποστολών, το Κέντρο Εφοδι¬ 
ασμού, η Επισκευαστική Βάση, η Μονάδα Εσωτερικού 

Οικονομικού Ελέγχου, η Υπηρεσία Συνδέσμων Διασω- 
στών, η Υπηρεσία Μουσικής, τα Γραφεία του Ανώτερου 
Διοικητή Νομού Αττικής, του Επιθεωρητή Βορείου Αι¬ 
γαίου, του Επιθεωρητή Νοτίου Αιγαίου, του Επιθεωρητή 
Δυτικής Ελλάδος και Ιονίων Νήσων, οι υπηρεσίες και οι 
μονάδες του Ναυτικού Νοσοκομείου Αθηνών (ΝΝΑ), του 
Ναυτικού Νοσοκομείου Πειραιώς (ΝΝΠ), του Μετοχικού 
Ταμείου Ναυτικού (ΜΤΝ), του Ταμείου Αρωγής Λιμενι¬ 
κού Σώματος (ΤΑΛΣ), του Αναθεωρητικού Δικαστηρίου, 
του Ναυτοδικείου Πειραιώς, οι υπηρεσίες εξωτερικού 
πλην των ναυτιλιακών ακολούθων, οι υπηρεσίες των 
Γενικών Επιτελείων Ενόπλων Δυνάμεων, καθώς και οι 
προβλεπόμενες από ειδικές διατάξεις κρατικές υπηρε¬ 
σίες ή άλλοι δημόσιοι φορείς στους οποίους υπηρετεί 
προσωπικό Λ.Σ.-ΕΛ.ΑΚΤ. 

7) «Περιφερειακές Υπηρεσίες»: Οι λοιπές υπηρεσίες 
του Λ.Σ.-ΕΛ.ΑΚΤ., πλην αυτών που αναφέρονται στην 
προηγούμενη παράγραφο.». 

Άρθρο 3 

1. Η υποπερίπτωση (αα) της περίπτωσης (γ) της παρα¬ 
γράφου 1 του άρθρου 3 του π.δ. 33/2009, αντικαθίσταται 
ως ακολούθως: 

«αα) Οι υπηρεσίες του Λ.Σ.-ΕΛ.ΑΚΤ. κατατάσσονται 
στις εξής κατηγορίες: 

Πρώτη κατηγορία: 

Λιμενικές Αρχές: 

Οθωνών, Μεγίστης, Ψαρών, Λειψών, Αγίου Ευστρατίου, 
Κάσου, Διαφανίου, Νισύρου, Χάλκης, Τήλου, Σύμης, Οι- 
νουσσών, Φολεγάδρου, Ευδήλου, Σιγρίου, Αστυπάλαιας, 
Φούρνων Κορσεών, Γα'ίου Παξών, Αγίου Κηρύκου, Καρ¬ 
πάθου, Αγ. Πελαγίας, Καψαλίου, Κιμώλου, Κατάπολα 
Αμοργού και Αιγιάλης Αμοργού. Για τα Λιμενικά Τμήματα 
που υπάγονται στις ανωτέρω Λιμενικές Αρχές ισχύουν 
τα μόρια των Λιμενικών Αρχών υπαγωγής τους εκτός 
εάν ορίζεται ειδικά. 

Δεύτερη κατηγορία: 

Λιμενικές Αρχές: 

Λέρου, Σάμου, Καλύμνου, Κω, Κέρκυρας, Χίου, Ρόδου, 
Ηγουμενίτσας, Μύρινας, Πάτμου, Λευκίμης, Καρδάμαι- 
νας, Καρλοβασίου, Πυθαγορείου, Μεστών, Καρδαμύλων, 
Σαμοθράκης, Μούδρου, Λίνδου, Δάφνης, Ίου, Σκύρου, 
Σίφνου, Σερίφου, Κύθνου, Πάρου, Αντιπάρου, Θήρας, 
Μυκόνου, Νάξου, Σύρου, Μήλου, Τήνου και Ιθάκης. Για 
τα Λιμενικά Τμήματα που υπάγονται στις ανωτέρω Λι¬ 
μενικές Αρχές ισχύουν τα μόρια των Λιμενικών Αρχών 
υπαγωγής τους εκτός εάν ορίζεται ειδικά. 

Τρίτη κατηγορία: 

3η, 6η και 8η Περιφερειακή Διοίκηση Λ.Σ. (ΠΕΔΙΛΣ) 

Λιμενικές Αρχές: 

Λαυρίου, Νεάπολης Βοιών, Γυθείου, Ζακύνθου, Κεφαλ¬ 
ληνίας,Ύδρας, Μονεμβασίας, Δυρού, Φισκάρδου, Πόρου 
Κεφαλληνίας, Νυδρίου, Σάμης, Αλονήσου, Σπετσών, Σκι¬ 
άθου, Λευκάδας, Σκοπέλου, Γλώσσας Σκοπέλου, Λη- 
ξουρίου, Πολιχνίτου, Μήθυμνας, Συβότων, Μυτιλήνης, 
Πλωμαρίου, Περάματος Γέρας, Σαγιάδας, Αγίου Νικο¬ 
λάου Βολιμών, Αίγινας, Αγκιστριού, Πόρου Τροιζηνίας, 
Καρύστου, Κύμης, Μαρμαρίου, Αιδηψού, Πορτοχελίου, 
Ερμιόνης, Κέας, Άνδρου, Γαυρίου, Καβάλας / Α'Λ/Τ (Θά¬ 
σου), Πρίνου και Νέων Στύρων. Για τα Λιμενικά Τμήματα 
που υπάγονται στις ανωτέρω Λιμενικές Αρχές ισχύουν 
τα μόρια των Λιμενικών Αρχών υπαγωγής τους εκτός 
εάν ορίζεται ειδικά. 


Πλοία Λ.Σ.-ΕΛ.ΑΚΤ.: 

Τα Πλοία τύπου Ανοικτής Θαλάσσης και τα Πλοία 
τύπου «ΑΒΕΚΙΝΘ». 

Τέταρτη κατηγορία: 

Λιμενικές Αρχές: 

Ραφήνας, Μαντουδίου, Χαλκίδας, Πρεβέζης, Αλεξαν- 
δρουπόλεως, Ιερισσού, Λόγους, Πάργας, Λεωνιδίου, Λά- 
ρυμνας, Παλαιοχώρας Σέλινου, Αγίας Κυριακής και Α’ 
Λιμενικό Τμήμα Ορωπού. Για τα Λιμενικά Τμήματα που 
υπάγονται στις ανωτέρω Λιμενικές Αρχές ισχύουν τα 
μόρια των Λιμενικών Αρχών υπαγωγής τους εκτός εάν 
ορίζεται ειδικά. 

Πέμπτη κατηγορία: 

Λιμενικές Αρχές: 

Πειραιά, Ελευσίνας, Πατρών, Ηρακλείου, Χανιών, Κα¬ 
βάλας, Βόλου, Θεσσαλονίκης, Πύλου, Ίσθμιας, Κορίνθου, 
Ρεθύμνου, Αγίου Νικολάου, Αλιβερίου, Σκάλας Αταλάντης, 
Αγιοκάμπου Λαρίσης, Μεθάνων, Αγίου Κωνσταντίνου, Πα¬ 
ραλία Πετριών, Πευκίου, Ναυπλίου, Κυλλήνης, Κατακόλου, 
Αίγιου, Ιτέας, Αντίκυρας, Λ.Τ. Δόμβραινας, Στυλίδας, Πα¬ 
λαιός Φώκαιας, Καλαμάτας, Αμφιλοχίας, Αστακού, Κυπα¬ 
ρισσίας, Κορώνης, Παραλίας Άστρους, Τολού, Κοιλάδας, 
Παλαιός Επιδαύρου, Κιάτου, Λίμνης Εύβοιας, Ωρεών, 
Γλύφας, Πλαταμώνα, Σταυρού, Στρατωνίου, Ελευθερών, 
Κεραμωτής, Καστελιού Κισσάμου, Αγίας Γαλήνης, Αιτωλι- 
κού, Ναυπάκτου, Ακράτας, Πόρτο Γερμενού, Μεσολογγίου, 
Γαλαξιδίου, Αγιοκάμπου Εύβοιας, Μαρώνειας, Αβδήρων, 
Φαναριού, Καλών Λιμένων, Χώρας Σφακίων, Αγίου Νι¬ 
κολάου Μεσσήνης, Καστρίου, Κόκκινου Πύργου, Αγίου 
Ιωάννη Μουρεσίου, Μουδανιών, Παραλίας Κατερίνης, 
Παλουκιού Αμαλιάδος, Μενιδίου, Γεωργιούπολης Χανι¬ 
ών, Πλατυγιαλίου, Σκάλας Καλλονής Μυτιλήνης, Στομίου 
Λαρίσης, Λιμενικό Τμήμα Νέου Μαρμαρά Χαλκιδικής, Γ 
Λιμενικό Τμήμα Αμαλιάπολης, Ιεράπετρας και Σητείας. 
Για τα Λιμενικά Τμήματα που υπάγονται στις ανωτέρω 
Λιμενικές Αρχές ισχύουν τα μόρια των Λιμενικών Αρχών 
υπαγωγής τους εκτός εάν ορίζεται ειδικά. 

Έκτη κατηγορία: 

ι) Η Κεντρική Υπηρεσία όπως αυτή ορίζεται στο άρθρο 
2 περίπτωση 6. 

ιι) Οι 1η, 2η, 4η, 5η και 7η ΠΕΔΙΛΣ και το προσωπικό 
Λ.Σ.-ΕΛ.ΑΚΤ. που υπηρετεί στα Ναυτοδικεία Θεσσα¬ 
λονίκης, Ιωαννίνων, Χανιών, στο Ναυτικό Νοσοκομείο 
Κρήτης, στις θέσεις ναυτιλιακών ακολούθων και στο 
3ο Σώμα Στρατού με έδρα τη Βέροια. 

ιιι) Κλιμάκιο Υπηρεσίας Εσωτερικών Υποθέσεων Βο¬ 
ρείου Ελλάδος.». 

2. Οι υποπεριπτώσεις (γγ) και (δδ) της περίπτωσης 
(γ) της παραγράφου 1 του άρθρου 3 του π.δ. 33/2009, 
αντικαθίστανται ως ακολούθως: 

«γγ) Το προσωπικό των περιπολικών σκαφών που 
έχουν διατεθεί, ή υπάγονται στις ανωτέρω κατηγορίες 
υπηρεσιών Λ.Σ-ΕΛ.ΑΚΤ., λαμβάνει ανά μήνα, μόρια επι¬ 
πλέον εκείνων που αντιστοιχούν στην οικεία κατηγορία, 
ως ακολούθως: 

ι) Σε Πλοία τύπου Ανοιχτής Θαλάσσης ή μεγαλύτερα 
αυτών, δώδεκα (12) επιπλέον μόρια. 

ιι) Σε Ναυαγοσωστικά και πλοία τύπου «ΑΒΕΚΙΝΘ», 
πέντε (5) επιπλέον μόρια. 

ιιι) Σε Πλοία κατηγορίας Α II, τρία (3) επιπλέον μό¬ 
ρια. 

ιν) Σε Πλοία κατηγορίας Α III, δύο (2) επιπλέον μό¬ 
ρια. 

ν) Σε οποιαδήποτε άλλη κατηγορία πλοίων Λ.Σ.-ΕΛ.ΑΚΤ. 
μικρότερου μεγέθους των ανωτέρω, ένα (1) μόριο. 

δδ) Το προσωπικό των περιπολικών σκαφών που 
έχουν έδρα τις Λιμενικές Αρχές Αλεξανδρούπολης, 
Σαμοθράκης, Πάτμου, Λέρου, Λήμνου, Μυτιλήνης, Χίου, 
Σάμου, Ικαρίας, Κάλυμνου, Κω, Σύμης, Ρόδου, Καρπάθου, 
Κέρκυρας, Ηγουμενίτσας καθώς και τους υπαγόμενους 
σε αυτές Λιμενικούς Σταθμούς, λαμβάνει ένα επιπλέον 
ανά μήνα μόριο.» 

3. Η υποπερίπτωση (στστ) της περίπτωσης (γ) της 
παραγράφου 1 του άρθρου 3 του π.δ. 33/2009, αντικα¬ 
θίσταται ως ακολούθως: 

«στστ) Το προσωπικό των Κλιμακίων Ειδικών Αποστο¬ 
λών (ΚΕΑ) και το προσωπικό της Επισκευαστικής Βάσης 
Λ.Σ.-ΕΛ.ΑΚΤ., λαμβάνει επιπλέον δύο ανά μήνα μόρια από 
τα προβλεπόμενα στην οικεία κατηγορία της Λιμενικής 
Αρχής. Επιπλέον των ανωτέρω μορίων, το προσωπι¬ 
κό των Κλιμακίων Ειδικών Αποστολών που υπηρετεί 
στις Λιμενικές Αρχές της Ηγουμενίτσας, Πάτρας, ή Κω, 
λαμβάνει τρία ανά μήνα μόρια, ενώ το αντίστοιχο προ¬ 
σωπικό που υπηρετεί στις Λιμενικές Αρχές Κέρκυρας, 
Ρόδου, Σάμου, Χίου, Μυτιλήνης, ή Μυκόνου, λαμβάνει 
δύο ανά μήνα μόρια.». 

Αρθρο 4 

Στην παράγραφο 1 περίπτωση (γ) του άρθρου 3 του 
π.δ. 33/2009, προστίθεται υποπερίπτωση (ιι) ως ακο¬ 
λούθως: 

«ιι) Το προσωπικό Λ.Σ.-ΕΛ.ΑΚΤ. που έχει αποσπαστεί 
σύμφωνα με τις διατάξεις του άρθρου 23 παράγραφος 
9 του ν. 3922/2011, λαμβάνει για το χρονικό διάστημα 
της απόσπασής του, τα μόρια που αντιστοιχούσαν στις 
κατηγορίες όπου υπάγονταν οι Υπηρεσίες απόσπασης, 
πριν την έκδοση του π.δ. 127/2010 «Ανακατανομή αρμο¬ 
διοτήτων των Υπουργείων, Εσωτερικών, Αποκέντρωσης 
και Ηλεκτρονικής Διακυβέρνησης, Αγροτικής Ανάπτυξης 
και Τροφίμων, Δικαιοσύνης, Διαφάνειας και Ανθρωπίνων 
Δικαιωμάτων, Προστασίας του Πολίτη και Θαλασσίων 
Υποθέσεων Νήσων και Αλιείας» (Α' 214).». 

Αρθρο 5 

Η περίπτωση (γ) της παραγράφου 1 του άρθρου 5 του 
π.δ. 33/2009, αντικαθίσταται ως ακολούθως: 

«γ) Μετά την ολοκλήρωση ειδικής εκπαίδευσης, ή με¬ 
τεκπαίδευσης, ή εκπαίδευσης σε σχολή μακράς φοί¬ 
τησης ή σχολή εξωτερικού. Τα στελέχη Λ.Σ.-ΕΛ.ΑΚΤ. 
που ολοκληρώνουν με μέριμνα της υπηρεσίας σχετικές 
εκπαιδεύσεις, τοποθετούνται κατά προτεραιότητα μετά 
το πέρας της εκπαίδευσής τους, σε θέσεις αντίστοιχες 
του αντικειμένου εκπαίδευσής τους, με σκοπό την αξι¬ 
οποίηση των γνώσεων που απέκτησαν.». 

Άρθρο 6 

Οι περιπτώσεις (α) και (β) της παραγράφου 2 του 
άρθρου 5 του π.δ. 33/2009, αντικαθίστανται ως ακο¬ 
λούθως: 

«(α) Με κοινή απόφαση του οικείου Υπουργού και του 
Υπουργού Εξωτερικών, όταν πρόκειται για τοποθέτηση 
στις Ελληνικές Διπλωματικές Αρχές Εξωτερικού για την 
εκτέλεση προγραμμάτων διμερούς κρατικής αναπτυξια¬ 
κής συνεργασίας και βοήθειας, μετά από εισήγηση του 
Αρχηγού Λ.Σ.-ΕΛ.ΑΚΤ. 

(β) Με διαταγή του Αρχηγού του Λ.Σ.-ΕΛ.ΑΚΤ, για το¬ 


ποθετήσεις στις Διευθύνσεις και στις υπηρεσίες της 
Κεντρικής Υπηρεσίας του Αρχηγείου Λ.Σ.-ΕΛ.ΑΚΤ., όπως 
αυτές ορίζονται στο άρθρο 2.». 

Άρθρο 7 

Οι περιπτώσεις (η) της παραγράφου 1 και (δ) της πα¬ 
ραγράφου 2 του άρθρου 5 του π.δ. 33/2009, καταρ- 
γούνται. 

Αρθρο 8 

1. Οι παράγραφοι 1,2, 3 του άρθρου 6 του π.δ. 33/2009, 
αντικαθίστανται ως ακολούθως: 

«1. Οι αποφοιτούντες από τις παραγωγικές σχολές 
Λ.Σ.-ΕΛ.ΑΚΤ. τοποθετούνται σε κενές οργανικές θέσεις, 
σύμφωνα με τα οριζόμενα στις επόμενες παραγράφους, 
εφόσον δεν υπάρχει επιθυμία κάλυψης των θέσεων αυ¬ 
τών από το λοιπό προσωπικό του Λ.Σ.-ΕΛ.ΑΚΤ. 

2. Οι Αξιωματικοί, Υπαξιωματικοί και Λιμενοφύλακες, 
μετά την αποφοίτησή τους από τις παραγωγικές σχολές 
Λ.Σ.-ΕΛ.ΑΚΤ. τοποθετούνται σε υπηρεσίες της πρώτης, 
δεύτερης και τρίτης κατηγορίας του άρθρου 3 του πα¬ 
ρόντος, για εκτέλεση τριετούς υπηρεσίας σύμφωνα με 
τη διαδικασία των επόμενων παραγράφων. Ειδικότερα, 
αυτοί που κατατάσσονται με προσόντα διπλωματούχου 
Πλοιάρχου Γ' Ε.Ν. ή Μηχανικού Γ' Ε.Ν. τοποθετούνται 
είτε σε Πλοία Ανοιχτής θαλάσσης, είτε σε Ναυαγοσω¬ 
στικά και Περιπολικά πλοία Λ.Σ.-ΕΛ.ΑΚΤ., σε υπηρεσίες 
της πρώτης, δεύτερης και τρίτης κατηγορίας. Οι ανω¬ 
τέρω εφόσον συμπληρώσουν τρία έτη υπηρεσίας από 
την τοποθέτησή τους, εντάσσονται στη διαδικασία των 
τακτικών μεταθέσεων, προς κάλυψη κενών οργανικών 
θέσεων υπηρεσιών και των λοιπών κατηγοριών, πλην 
της έκτης κατηγορίας, όπως αυτές περιγράφονται στις 
διατάξεις του παρόντος προεδρικού διατάγματος. Ει¬ 
δικότερα, αυτοί που κατατάσσονται με προσόντα δι¬ 
πλωματούχου Πλοιάρχου Γ' Ε.Ν. ή Μηχανικού Γ' Ε.Ν., 
μετατίθενται είτε σε Πλοία Ανοιχτής θαλάσσης, είτε 
σε Ναυαγοσωστικά και Περιπολικά πλοία Λ.Σ.-ΕΛ.ΑΚΤ., 
υπαγόμενα σε όλες τις κατηγορίες υπηρεσιών. Οι από¬ 
φοιτοι παραγωγικών σχολών και προερχόμενοι από τις 
τάξεις του Λ.Σ.-ΕΛ.ΑΚΤ. εφόσον έχουν ήδη υπηρετήσει 
σε υπηρεσίες της πρώτης, ή δεύτερης, ή τρίτης κατη¬ 
γορίας για χρονικό διάστημα λιγότερο των τριών ετών, 
τοποθετούνται στις συγκεκριμένες υπηρεσίες μέχρι συ¬ 
μπλήρωσης τριετούς υπηρεσίας σε αυτές. Στη συνέχεια 
και εφόσον έχουν συμπληρώσει τον απαιτούμενο υπο- 
λειπόμενο χρόνο παραμονής, εντάσσονται στη διαδικα¬ 
σία των τακτικών μεταθέσεων, σύμφωνα με όσα προ- 
βλέπονται ανωτέρω. Στην περίπτωση που οι απόφοιτοι 
των παραγωγικών σχολών Λ.Σ.-ΕΛ.ΑΚΤ. προερχόμενοι 
από τις τάξεις του Λ.Σ.-ΕΛ.ΑΚΤ. έχουν ήδη υπηρετήσει 
σε υπηρεσίες της πρώτης, δεύτερης, ή τρίτης κατηγο¬ 
ρίας για χρονικό διάστημα ίσο ή μεγαλύτερο των τριών 
ετών, τοποθετούνται σε υπηρεσίες που καθορίζονται 
για την συγκεκριμένη περίπτωση, με απόφαση του Αρ¬ 
χηγού Λ.Σ.-ΕΛ.ΑΚΤ., η οποία εκδίδεται σύμφωνα με όσα 
ορίζονται στην παράγραφο 3 του παρόντος άρθρου. 
Ειδικότερα, αυτοί που κατατάσσονται με προσόντα δι¬ 
πλωματούχου Πλοιάρχου Γ' Ε.Ν. ή Μηχανικού Γ' Ε.Ν. 
και έχουν ήδη υπηρετήσει σε υπηρεσίες της πρώτης, 
δεύτερης, ή τρίτης κατηγορίας για χρονικό διάστημα 
ίσο ή μεγαλύτερο των τριών ετών, τοποθετούνται είτε 
σε Πλοία Ανοιχτής Θαλάσσης, είτε σε Ναυαγοσωστικά 

και Περιπολικά πλοία Λ.Σ.-ΕΛ.ΑΚΤ., σε υπηρεσίες που 
καθορίζονται με την ίδια απόφαση του Αρχηγού Λ.Σ.- 
ΕΛ.ΑΚΤ. Στη συνέχεια και εφόσον έχουν συμπληρώσει 
τον προβλεπόμενο χρόνο παραμονής στην υπηρεσία 
όπου τοποθετήθηκαν, εντάσσονται στη διαδικασία των 
τακτικών μεταθέσεων, σύμφωνα με όσα προβλέπονται 
ανωτέρω. Οι αποφοιτούντες Λιμενοφύλακες ειδικότη¬ 
τας Ηλεκτρολόγων-Ηλεκτρονικών, οι οποίοι κατέχουν 
πτυχία, ή διπλώματα ανάλογης ειδικότητας, σύμφωνα 
με τις διατάξεις του π.δ. 50/2001 (Α' 39), όπως ισχύουν 
κάθε φορά, δύνανται να τοποθετούνται στο Τμήμα Τη¬ 
λεπικοινωνιακών Ζεύξεων και Επικοινωνιών της Διεύ¬ 
θυνσης Πληροφορικής και Επικοινωνιών, προς κάλυψη 
αντίστοιχων κενών οργανικών θέσεων. Τα στελέχη Λ.Σ.- 
ΕΛ.ΑΚΤ. που κατατάσσονται με ειδικότητα Τεχνικού, 
Υγειονομικού, Ιερέα, Οικονομικού και Νομικού, μετά την 
αποφοίτησή τους, ή αποκτούν ειδικότητα Μουσικού, ή 
Υποβρύχιου Καταστροφέα, τοποθετούνται σε υπηρεσίες 
αντίστοιχες των προσόντων τους, όπως αυτές καθορί¬ 
ζονται με απόφαση του Αρχηγού Λ.Σ.-ΕΛ.ΑΚΤ., η οποία 
εκδίδεται σύμφωνα με όσα ορίζονται στην παράγραφο 
3 του παρόντος άρθρου. Οι τρεις πρώτοι από κάθε τάξη 
αποφοίτων δύνανται να τοποθετούνται σε υπηρεσία του 
νομού προτίμησης τους, εφόσον υπάρχει κενή οργανική 
θέση και εφόσον το επιθυμούν. Στην υπηρεσία αυτή 
υποχρεούνται να παραμείνουν τον προβλεπόμενο, με 
βάση την κατηγορία στην οποία αυτή ανήκει, χρόνο. 

3. Με απόφαση του Αρχηγού Λ.Σ.-ΕΛ.ΑΚΤ. καθορίζεται 
ο αριθμός των κενών οργανικών θέσεων των υπηρεσι¬ 
ών της προηγούμενης παραγράφου, πλην εκείνων του 
προτελευταίου εδαφίου αυτής, οι οποίες θα πληρωθούν 
από τους αποφοίτους των παραγωγικών Σχολών Λ.Σ.- 
ΕΛ.ΑΚΤ., αφού ληφθούν προηγουμένως υπόψιν οι θέσεις 
που θα καλυφθούν από τα ήδη υπηρετούντο στελέχη 
με τη διαδικασία των τακτικών μεταθέσεων. Η απόφαση 
αυτή κοινοποιείται στις οικείες παραγωγικές σχολές 
τουλάχιστον ένα μήνα πριν την αποφοίτηση.» 

2. Η παράγραφος 6 του άρθρου 6 του π.δ. 33/2009, 
αντικαθίσταται ως ακολούθως: 

«6. Για την τοποθέτηση των εξερχομένων Α/Ξ καθορί¬ 
ζονται μόρια ανάλογα με την σειρά αποφοίτησης αυτών, 
ως εξής: 

Από τον Ιο έως και τον 5ο των αποφοίτων 10 μόρια 
Από τον 6ο έως και τον 10ο των αποφοίτων 9 μόρια 
Από τον 11ο έως και τον 15ο των αποφοίτων 8 μόρια 
Από τον 16ο έως και τον 20ο των αποφοίτων 7 μόρια 
Από τον 21ο έως και τον 25ο των αποφοίτων 6 μόρια 
Από τον 26ο έως και τον 30ο των αποφοίτων 5 μόρια 
Από τον 31ο έως και τον 45ο των αποφοίτων 4 μόρια 
Από τον 46ο έως και τον 50ο των αποφοίτων 3μόρια 
Από τον 51ο έως και τον 55ο των αποφοίτων 2μόρια 
Από τον 56ο και εντεύθεν των αποφοίτων 1 μόριο 
Για την τοποθέτηση των εξερχομένων Υ/Ξ και Λ/Φ 
καθορίζονται μόρια ανάλογα με την σειρά αποφοίτησης 
αυτών, ως εξής: 

Από 1-10% των αποφοίτων 10 μόρια 
Από 11-20% των αποφοίτων 9 μόρια 
Από 21-30% των αποφοίτων 8 μόρια 
Από 31-40% των αποφοίτων 7 μόρια 
Από 41-50% των αποφοίτων 6 μόρια 
Από 51-60% των αποφοίτων 5 μόρια 
Από 61-70% των αποφοίτων 4 μόρια 
Από 71-80% των αποφοίτων 3 μόρια 


Από 81-90% των αποφοίτων 2 μόρια 

Από 91-100% των αποφοίτων 1 μόριο 

Σε περίπτωση συγκέντρωσης ίσων αριθμών μορίων 
προηγείται ο απόφοιτος με την καλύτερη σειρά αποφοί¬ 
τησης. Τα μόρια της παραγράφου αυτής διαγράφονται 
μετά το πέρας της τοποθέτησης και δεν υπολογίζονται 
για τις περαιτέρω μεταθέσεις.». 

Αρθρο 9 

Στο άρθρο 6 του π.δ. 33/2009, προστίθεται παράγρα¬ 
φος 8 ως ακολούθως: 

«8. Οι απόφοιτοι παραγωγικών σχολών Λ.Σ.-ΕΛ.ΑΚΤ. 
έχουν δυνατότητα συμμετοχής σε ειδικές εκπαιδεύσεις, 
υπό την επιφύλαξη ότι μετά την ολοκλήρωσή τους δεν 
αίρονται οι υποχρεώσεις των παραγράφων 1 και 2 του 
παρόντος άρθρου.». 

Αρθρο 10 

Η παράγραφος 1 του άρθρου 7 του π.δ. 33/2009, αντι¬ 
καθίσταται ως ακολούθως: 

«1. Οι διαταγές τοποθέτησης κοινοποιούνται στα στε¬ 
λέχη Λ.Σ.-ΕΛ.ΑΚΤ. μέσω της οικείας υπηρεσίας. Κάθε 
τοποθετούμενος, πλην των αποφοίτων από τις Πα¬ 
ραγωγικές Σχολές Λ.Σ.-ΕΛ.ΑΚΤ. και τις ταχύρρυθμες 
σχολές βασικής εκπαίδευσης, δικαιούται όπως εντός 
ανατρεπτικής προθεσμίας τριών εργασίμων ημερών, 
η οποία αρχίζει από την επόμενη της κοινοποίησης 
της διαταγής τοποθέτησης, να υποβάλει στη Διεύθυνση 
Προσωπικού Λ.Σ.-ΕΛ.ΑΚΤ., μέσω της οικείας υπηρεσίας, 
άπαξ, αναφορά τροποποίησης ή αναστολής της το¬ 
ποθέτησης που διατάχθηκε, με εμπεριστατωμένο και 
πλήρως αιτιολογημένο τρόπο. Το Συμβούλιο Εξέτασης 
Προσφυγών που προβλέπεται στο άρθρο 13 παράγρα¬ 
φος 2 του παρόντος, είναι αρμόδιο για την εξέταση 
των αναφορών αυτών και αποφασίζει εντός σαράντα 
ημερών από την πρωτοκόλληση της σχετικής αναφοράς 
του προσφεύγοντος.» 

Αρθρο 11 

1. Η παράγραφος 3 του άρθρου 9 του π.δ. 33/2009, 
αντικαθίσταται ως ακολούθως: 

«3. Η αρμόδια υπηρεσία επεξεργάζεται τις αιτήσεις 
και καταρτίζει Πίνακες Μεταθέσεων για εισήγηση στο 
Συμβούλιο Μεταθέσεων, με βάση τον αριθμό των μο¬ 
ρίων των αντικειμενικών κριτηρίων που συγκεντρώνει 
το κάθε στέλεχος. Γ ια τους διπλωματούχους Πλοιάρ¬ 
χους ή Μηχανικούς προέλευσης Α.Ε.Ν., καθώς και για 
εκείνους που πληρούν τα προσόντα στελέχωσης της 
Μονάδας Υποβρυχίων Αποστολών (ΜΥΑ), του Κλιμακίου 
Ειδικών Αποστολών (ΚΕΑ), της Υπηρεσίας Μουσικής και 
της Υπηρεσίας Εναερίων Μέσων (ΥΕΜ), καταρτίζονται 
ξεχωριστοί Πίνακες Μεταθέσεων.» 

2. Οι παράγραφοι 6 και 7 του άρθρου 9 του π.δ. 
33/2009, αντικαθίσταται ως ακολούθως: 

«6. Οι υπηρετούντες στα Περιπολικά Ανοιχτής Θαλάσ¬ 
σης (ΠΑΘ), πλην εκείνων που τοποθετούνται δυνάμει 
των διατάξεων του άρθρου 6, μετά τη συμπλήρωση 
τριετίας μετατίθενται στον τόπο επιλογής τους, εφό¬ 
σον υποβάλλουν σχετική αίτηση, υπό την επιφύλαξη 
ύπαρξης κενών οργανικών θέσεων. 

7. Οι διπλωματούχοι Πλοίαρχοι ή Μηχανικοί προέλευ¬ 
σης Α.Ε.Ν. υπηρετούντες στα πλωτά μέσα Λ.Σ.-ΕΛ.ΑΚΤ., 
οι υπηρετούντες στη Μονάδα Υποβρυχίων Αποστολών 

(ΜΥΑ), στα Κλιμάκια Ειδικών Αποστολών (ΚΕΑ), στις Επι- 
σκευαστικές Βάσεις Λ.Σ. -ΕΛ.ΑΚΤ. (ΕΒ/Λ.Σ.-ΕΛ.ΑΚΤ.), στην 
Υπηρεσία Μουσικής, στην Υπηρεσία Εναερίων Μέσων 
(ΥΕΜ), στο Εθνικό Σύστημα Διαχείρισης και Πληροφο¬ 
ριών Κυκλοφορίας Πλοίων (Ε.Σ.Δ.Π.Κ.Π.) (ΝαΙίοπαΙ Ν/βδεθΙ 
ΤΓθίΐίο Μαπαραπισπί από Ιηίοιπιαίίοπ δγείαπι -ΝΛ/ΤΜΙ5), οι 
οποίοι κατέχουν θέσεις αντιστοίχων ειδικοτήτων, εφό¬ 
σον μετά από δεκαετή παραμονή στις συγκεκριμένες 
υπηρεσίες, υποβάλουν αίτηση μετάθεσης σε υπηρεσίες 
που δεν έχουν θέσεις αναλόγου ειδικότητας, ή σε θέ¬ 
σεις αναλόγου ειδικότητας εφόσον αυτές υφίστανται, 
μετατίθενται στον τόπο επιλογής τους, υπό την επι¬ 
φύλαξη ύπαρξης κενών οργανικών θέσεων και υπό την 
προϋπόθεση ότι το υπόλοιπο προσωπικό των ειδικοτή¬ 
των αυτών, επαρκεί για την πλήρωση των οργανικών 
θέσεων στις υπηρεσίες από τις οποίες αιτούνται να 
μετατεθούν.» 

Άρθρο 12 

Οι παράγραφοι 11 και 12 του άρθρου 9 του π.δ. 33/2009, 
καταργούνται. 

Αρθρο 13 

Το άρθρο 10 του π.δ. 33/2009, αντικαθίσταται ως ακο¬ 
λούθως: 

«Άρθρο 10 

Εξαιρέσεις από τα αντικειμενικά κριτήρια 

Δε λαμβάνονται υπόψιν τα αντικειμενικά κριτήρια κατά 
τη διαδικασία μεταθέσεων στις κατωτέρω περιπτώσεις, 
όπου οι μεταθέσεις αποφασίζονται από τα αρμόδια όρ¬ 
γανα αποκλειστικά βάσει των υπηρεσιακών κριτηρίων: 

(α) των Αξιωματικών Ειδικής Μονιμότητας, καθώς 
και όσων αποκτούν ειδικότητα Μουσικού, ή Τεχνίτη, ή 
Πληροφορικής, σύμφωνα με τις εκάστοτε ισχύουσες 
διατάξεις, 

(β) των μετατιθέμενων στο Γραφείο του οικείου 
Υπουργού, Υφυπουργού, Γενικού Γραμματέα, του Αρ¬ 
χηγού, του Υπαρχηγού και του Επιτελάρχη Αρχηγείου 
Λ.Σ.-ΕΛ.ΑΚΤ, 

(γ) των μετατιθέμενων στα Τμήματα Ιο, 2ο και 4ο 
της Διεύθυνσης Προσωπικού Λ.Σ.-ΕΛ.ΑΚΤ., του Κλάδου 
Ασφαλείας, σε υπηρεσίες του Εθνικού Συστήματος 
Διαχείρισης και Πληροφοριών Κυκλοφορίας Πλοίων 
(Ε.Σ.Δ.Π.Κ.Π.) (ΝαΙίοηαΙ \/θδδθΙ ΤΓαίίίσ ΜαπαρθπίθπΙ από 
ΙπίοιτηαΙίοη δγδίβπι -ΝΛ/ΤΜΙ5) και στην Υπηρεσία Εσω¬ 
τερικών Υποθέσεων, 

(δ) των Ανώτατων Αξιωματικών Λ.Σ.-ΕΛ.ΑΚΤ, των 
Πλοιάρχων Λ.Σ.-ΕΛ.ΑΚΤ, των Αξιωματικών Λ.Σ.-ΕΛ.ΑΚΤ. 
που μετατίθενται ως Προϊστάμενοι των Κεντρικών και 
Περιφερειακών Υπηρεσιών και των μετατιθέμενων σε 
υπηρεσίες του εξωτερικού.». 

Αρθρο 14 

Οι περιπτώσεις (α), (γ) και (δ) του άρθρου 11 του π.δ. 
33/2009, αντικαθίστανται ως ακολούθως: 

«α) Για λόγους που σχετίζονται με την υγεία του στε¬ 
λέχους Λ.Σ.-ΕΛ.ΑΚΤ. μετά από γνωμάτευση της αρμό¬ 
διας Υγειονομικής Επιτροπής, ή μέλους της οικογένει¬ 
ας του και καθιστούν αδύνατη την παραμονή του στο 
μέρος όπου υπηρετεί. Μόλις εκλείψουν οι λόγοι αυτοί, 
υποχρεούται το στέλεχος Λ.Σ.-ΕΛ.ΑΚΤ. να ενημερώσει 
σχετικά τη Διεύθυνση Προσωπικού Λ.Σ.-ΕΛ.ΑΚΤ. Η αίτη¬ 


ση μετάθεσης για λόγους υγείας υποβάλλεται οποτε¬ 
δήποτε ανακύψει το πρόβλημα και εφόσον συντρέχουν 
οι ανωτέρω λόγοι, εκδίδεται διαταγή μετάθεσης και 
υλοποιείται εντός μηνάς από τότε που γνωστοποιήθηκε 
στη Διεύθυνση Προσωπικού Λ.Σ.-ΕΛ.ΑΚΤ. Οι διατάξεις 
των προηγούμενων εδαφίων, εφαρμόζονται και στους 
αποφοίτους των παραγωγικών σχολών Λ.Σ.-ΕΛ.ΑΚΤ. οι 
οποίοι δεν έχουν εκπληρώσει την υποχρέωση του προ- 
βλεπόμενου χρόνου παραμονής στις υπηρεσίες όπου 
τοποθετήθηκαν, σύμφωνα με το άρθρο 6 του παρόντος 
και μόνο για λόγους που σχετίζονται με την υγεία των 
ιδίων. 

γ) Σε περίπτωση που στέλεχος Λ.Σ.-ΕΛ.ΑΚΤ. κρίθηκε 
ως «παραμένων στον ίδιο βαθμό» και εάν η κρίση αυτή 
στηρίχθηκε: 

αα) Σε εκθέσεις αξιολόγησης, οι οποίες συντάχθηκαν 
από αξιολογούντο υπό τις διαταγές του οποίου εξακο¬ 
λουθεί να υπηρετεί και μετά την κρίση του αυτή, οπότε 
μετατίθεται υποχρεωτικά σε νέα υπηρεσία. Η μετάθε¬ 
ση ενεργείται εφόσον δεν μεσολάβησε μετάθεση του 
αξιολογούντος, αμέσως μετά την κύρωση του σχετικού 
πίνακα του πρωτοβαθμίου Συμβουλίου Κρίσεων, ή σε 
περίπτωση επανάκρισης με την οποία επικυρώνεται η 
πρωτοβάθμια απόφαση, μετά την κύρωση του σχετικού 
πίνακα του δευτεροβαθμίου Συμβουλίου Κρίσεων. 

(ββ) Σε εκθέσεις αξιολόγησης, οι οποίες συντάχθη¬ 
καν από αξιολογούντο, υπό τις διαταγές του οποίου 
δεν εξακολουθεί να υπηρετεί μετά από την κρίση του 
αυτή. Η έκδοση της απόφασης για τη μετάθεση του 
ανωτέρω είναι υποχρεωτική, μόνο στην περίπτωση που 
ο ίδιος επιθυμεί τη μετάθεση του από τη συγκεκριμέ¬ 
νη υπηρεσία και ανεξάρτητα από την έκφραση τυχόν 
γνώμης του νέου αξιολογούντος. Σε οποιαδήποτε άλλη 
περίπτωση, η έκδοση της απόφασης για τη μετάθεση 
του δυσμενώς κριθέντος είναι δυνητική. Η μετάθεση 
ενεργείται εφόσον δε μεσολάβησε μετάθεση του αξι- 
ολογούντος, αμέσως μετά την κύρωση του σχετικού 
πίνακα του πρωτοβαθμίου Συμβουλίου Κρίσεων, ή σε 
περίπτωση επανάκρισης με την οποία επικυρώνεται η 
πρωτοβάθμια απόφαση, μετά την κύρωση του σχετικού 
πίνακα του δευτεροβαθμίου Συμβουλίου Κρίσεων. 

δ) Γ ια μετάθεση προς τις αναφερόμενες στις περιπτώ¬ 
σεις (β) και (γ) του άρθρου 10 του παρόντος, υπηρεσίες. 
Τα στελέχη της Υπηρεσίας Εσωτερικών Υποθέσεων με¬ 
τατίθενται στην Κεντρική Υπηρεσία, όπως αυτή ορίζεται 
στις διατάξεις του παρόντος προεδρικού διατάγματος, 
ανεξάρτητα από τη συμπλήρωση η μη του υποχρεω¬ 
τικού χρόνου παραμονής και από την ύπαρξη κενών 
οργανικών θέσεων, ή στον τόπο επιλογής τους εφόσον 
υπάρχουν κενές οργανικές θέσεις.». 

Αρθρο 15 

Στο άρθρο 11 του π.δ. 33/2009, προστίθενται περιπτώ¬ 
σεις (στ) και (ζ), ως ακολούθως: 

«(στ) Στην περίπτωση που στέλεχος Λ.Σ. -ΕΛ.ΑΚΤ. χα- 
ρακτηρισθεί από μία έκθεση αξιολόγησης ως «απαράδε¬ 
κτος», οπότε και μετατίθεται αμέσως σε άλλη υπηρεσία, 
σε οποιαδήποτε θέση πλην εκείνης του προϊσταμένου, 
εφόσον αυτή αναλογεί στο βαθμό του. Της εν λόγω 
διαδικασίας εξαιρούνται οι Ανώτατοι Αξιωματικοί Λ.Σ.- 
ΕΛ.ΑΚΤ. 

(ζ) Για τους λόγους που προβλέπονται και υπό τις προ¬ 
ϋποθέσεις που ορίζονται στην παράγραφο 7 του άρθρου 

93 σε συνδυασμό με το άρθρο 14 του ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης -Πρόγραμμα Καλλικράτης.» (Α'87).». 

Άρθρο 16 

Οι παράγραφοι 3 και 5 του άρθρου 12 του π.δ. 33/2009, 
αντικαθίστανται ως ακολούθως: 

«3. Το Φεβρουάριο του ίδιου έτους, όσοι από το προ¬ 
σωπικό Λ.Σ.-ΕΛ.ΑΚΤ. συμπληρώνουν κατά το τρέχον έτος 
τον προβλεπόμενο κατά περίπτωση χρόνο παραμονής, 
σύμφωνα με τις διατάξεις του άρθρου 9, υποχρεωτικά 
δηλώνουν τον τόπο επιλογής και δύο εναλλακτικές υπη¬ 
ρεσίες από τον αντίστοιχο πίνακα των κενών και των 
κενούμενων θέσεων. Οι Πλοίαρχοι Λ.Σ.-ΕΛ.ΑΚΤ. καθώς 
και τα στελέχη Λ.Σ.-ΕΛ.ΑΚΤ. που αναφέρονται στο άρ¬ 
θρο 10, δικαιούνται να υποβάλλουν αιτήσεις μετάθεσης 
εντός του μηνάς Ιανουάριου κάθε έτους. 

5. Σε περίπτωση κατά την οποία, μετά το πέρας σύ¬ 
νταξης των Πινάκων Μεταθέσεων με την προαναφερ- 
θείσα διαδικασία, εξακολουθούν να παραμένουν κενές 
θέσεις προς πλήρωση και παράλληλα υπάρχουν στελέ¬ 
χη Λ.Σ.-ΕΛ.ΑΚΤ. που πρέπει να μετατεθούν και τα οποία 
δεν έχουν δηλώσει ως υπηρεσία μετάθεσης κάποια από 
τις προαναφερθείσες θέσεις, τότε στα στελέχη αυτά 
αποστέλλονται πίνακες που περιέχουν τις προς πλή¬ 
ρωση κενές θέσεις, ώστε να δηλώσουν εκ νέου τρεις 
από αυτές και να ακολουθηθεί η προβλεπόμενη από το 
παρόν διαδικασία πλήρωσης.». 

Άρθρο 17 

Στο άρθρο 12 του π.δ. 33/2009, προστίθεται περίπτωση 
9 ως ακολούθως: 

«9. Κατά τη διάρκεια της σταδιοδρομίας των στελεχών 
Λ.Σ.-ΕΛ.ΑΚΤ., η διοίκηση έχει υποχρέωση ικανοποίησης 
αιτημάτων στελεχών Λ.Σ.-ΕΛ.ΑΚΤ. τα οποία επιθυμούν 
να υπηρετήσουν για χρονικό διάστημα συνολικά πέ¬ 
ντε ετών σε θέσεις στις οποίες η συντάξιμη υπηρεσία 
προσμετράται στο διπλάσιο, σύμφωνα με την εκάστοτε 
υφιστάμενη νομοθεσία, με την προϋπόθεση να μην δια- 
ταράσσεται η εύρυθμη λειτουργία των υπηρεσιών από 
όπου επιθυμούν να μετατεθούν και εφόσον υπάρχουν 
κενές οργανικές θέσεις στην υπηρεσία όπου επιθυμούν 
να μετατεθούν.». 

Αρθρο 18 

Οι παράγραφοι 1 και 2 του άρθρου 13 του π.δ. 33/2009, 
αντικαθίστανται ως ακολούθως: 

«1. Για την πραγματοποίηση τοποθετήσεων, τακτικών 
ή και έκτακτων μεταθέσεων, η λήψη των σχετικών απο¬ 
φάσεων και έκδοση των αντίστοιχων διαταγών, γίνεται 
ως εξής: 

α) Μεταθέσεις σε υπηρεσίες του εξωτερικού αποφα- 
σίζονται και διατάσσονται από τον οικείο Υπουργό μετά 
από εισήγηση του Αρχηγού Λ.Σ.-ΕΛ.ΑΚΤ. 

β) Μεταθέσεις Ανωτάτων Αξιωματικών Λ.Σ.-ΕΛ.ΑΚΤ. 
και Πλοιάρχων Λ.Σ.-ΕΛ.ΑΚΤ. καθώς και των Προϊστα¬ 
μένων Κεντρικών και Περιφερειακών Υπηρεσιών πλην 
Λιμενικών Σταθμών και Τμημάτων, αποφασίζονται και 
διατάσσονται από τον Αρχηγό Λ.Σ.-ΕΛ.ΑΚΤ. μετά από 
εισήγηση του Υπαρχηγού Λ.Σ.-ΕΛ.ΑΚΤ. 

γ) Τοποθετήσεις και μεταθέσεις λοιπών Ανωτέρων, 
Κατωτέρων Αξιωματικών, Ανθυπασπιστών, Υπαξιωμα- 
τικών Λ.Σ.-ΕΛ.ΑΚΤ. και Λιμενοφυλάκων σε οποιαδήποτε 


θέση, αποφασίζονται από το Συμβούλιο Τοποθετήσε- 
ων-Μεταθέσεων, με την επιφύλαξη της παραγράφου 2 
του άρθρου 5, το οποίο συγκροτείται με απόφαση του 
οικείου Υπουργού, η οποία δε δημοσιεύεται στην Εφη¬ 
μερίδα της Κυβερνήσεως, και αποτελείται από: 

(αα) Τον Υπαρχηγό Λ.Σ.-ΕΛ.ΑΚΤ., που εκτελεί χρέη 
Προέδρου μετά ψήφου. 

(ββ)Έναν Υποναύαρχο Λ.Σ.-ΕΛ.ΑΚΤ., μετά ψήφου, με 
αναπληρωτή του, του ίδιου βαθμού και της ίδιας κατη¬ 
γορίας, Αξιωματικό Λ.Σ.-ΕΛ.ΑΚΤ. 

(γγ)Έναν Αρχιπλοίαρχο Λ.Σ.-ΕΛ.ΑΚΤ. προερχόμενο 
από τη Σχολή Ναυτικών Δοκίμων (Σ.Ν.Δ.), μετά ψήφου, 
με αναπληρωτή του, του ίδιου βαθμού και της ίδιας 
κατηγορίας, Αξιωματικό Λ.Σ.-ΕΛ.ΑΚΤ. 

(δδ) Τον Διευθυντή της Διεύθυνσης Προσωπικού Λ.Σ.- 
ΕΛ.ΑΚΤ., μετά ψήφου, ως εισηγητή, με αναπληρωτή τον 
Τμηματάρχη του αρμοδίου Τμήματος της Διεύθυνσης 
Προσωπικού Λ.Σ.-ΕΛ.ΑΚΤ. 

(εε)Έναν Πλοίαρχο Λ.Σ.-ΕΛ.ΑΚΤ. προερχόμενο από τη 
Σ.Ν.Δ. μετά ψήφου, με αναπληρωτή του, του ίδιου βαθ¬ 
μού και της ίδιας κατηγορίας, Αξιωματικό Λ.Σ.-ΕΛ.ΑΚΤ. 

(στστ)Έναν εκπρόσωπο της ΠΟΕΠΛΣ μετά ψήφου, με 
αναπληρωτή έτερο εκπρόσωπο της ΠΟΕΠΛΣ. 

(ζζ)Έναν εκπρόσωπο της ΠΕΑΛΣ μετά ψήφου, με ανα¬ 
πληρωτή έτερο εκπρόσωπο της ΠΕΑΛΣ. 

Καθήκοντα Γραμματέα εκτελεί ο Τμηματάρχης του 
αρμοδίου Τμήματος της Διεύθυνσης Προσωπικού Λ.Σ.- 
ΕΛ.ΑΚΤ., άνευ ψήφου. Στην περίπτωση που ο ανωτέρω 
συμμετέχει στο Συμβούλιο Τοποθετήσεων-Μεταθέσε- 
ων μετά ψήφου, αναπληρώνοντας τον Διευθυντή της 
Διεύθυνσης Προσωπικού Λ.Σ.-ΕΛ.ΑΚΤ., τα καθήκοντα 
γραμματέα εκτελεί ο εισηγητής του αρμοδίου Τμήματος 
της Διεύθυνσης Προσωπικού Λ.Σ.-ΕΛ.ΑΚΤ., άνευ ψήφου. 
Οι αποφάσεις του Συμβουλίου Τοποθετήσεων-Μεταθέ- 
σεων κυρώνονται από τον Πρόεδρο και εκτελούνται στο 
χρόνο που αναγράφεται σε αυτές, υπό την επιφύλαξη 
των διατάξεων του άρθρου 14 του παρόντος. 

δ) Οι διαταγές μεταθέσεων των στελεχών Λ.Σ.-ΕΛ.ΑΚΤ. 
της περίπτωσης (α) υπογράφονται από τον οικείο 
Υπουργό, ενώ οι λοιπές από τον Αρχηγό Λ.Σ.-ΕΛ.ΑΚΤ. 

2. Οι αιτήσεις ακύρωσης, τροποποίησης, αναστολής 
των τοποθετήσεων και μεταθέσεων που αποφασίζει 
το Συμβούλιο Τοποθετήσεων - Μεταθέσεων εξετάζο¬ 
νται από το Συμβούλιο Εξέτασης των Προσφυγών, το 
οποίο συγκροτείται με απόφαση του οικείου Υπουργού, 
η οποία δε δημοσιεύεται στην Εφημερίδα της Κυβερ¬ 
νήσεως και αποτελείται από: 

α) Τον Αρχηγό Λ.Σ.-ΕΛ.ΑΚΤ., μετά ψήφου, ως Πρόε¬ 
δρο. 

β) Τον Επιτελάρχη Αρχηγείου Λ.Σ.-ΕΛ.ΑΚΤ., μετά ψή¬ 
φου. 

γ)Έναν Υποναύαρχο Λ.Σ-ΕΛ.ΑΚΤ. προερχόμενο από τη 
Σ.Ν.Δ., μετά ψήφου, αρχαιότερο του Υποναυάρχου Λ.Σ.- 
ΕΛ.ΑΚΤ. που συμμετέχει στο Συμβούλιο Τοποθετήσεων- 
Μεταθέσεων, με αναπληρωτή του, του ίδιου βαθμού και 
της ίδιας κατηγορίας Αξιωματικό Λ.Σ.-ΕΛ.ΑΚΤ. 

δ)Έναν Αρχιπλοίαρχο και ένα Πλοίαρχο Λ.Σ.-ΕΛ.ΑΚΤ. 
προερχομένους από τη Σ.Ν.Δ., αρχαιότερους των αντι¬ 
στοίχων Αξιωματικών Λ.Σ.-ΕΛ.ΑΚΤ. που συμμετέχουν στο 
Συμβούλιο Τοποθετήσεων-Μεταθέσεων, εκ των οποίων 
ο τελευταίος εκτελεί και χρέη εισηγητή μετά ψήφου, 
με αναπληρωτές τους, του ιδίου βαθμού και της ίδιας 
κατηγορίας Αξιωματικούς Λ.Σ.-ΕΛ.ΑΚΤ. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


4117 


(ε)Έναν εκπρόσωπο της ΠΟΕΠΛΣ μετά ψήφου, με 
αναπληρωτή έτερο εκπρόσωπο της ΠΟΕΠΛΣ. 

(στ)Έναν εκπρόσωπο της ΠΕΑΛΣ μετά ψήφου, με ανα¬ 
πληρωτή έτερο εκπρόσωπο της ΠΕΑΛΣ. 

Καθήκοντα Γραμματέα εκτελεί ο εισηγητής του αρ¬ 
μοδίου Τμήματος της Διεύθυνσης Προσωπικού Λ.Σ.- 
ΕΛ.ΑΚΤ., άνευ ψήφου. Οι αποφάσεις του Συμβουλίου 
Εξέτασης Προσφυγών, κυρώνονται από τον Πρόεδρο και 
εκτελούνται στο χρόνο που αναγράφεται σε αυτές.». 

Αρθρο 19 

Οι παράγραφοι 1 και 2 του άρθρου 14 του π.δ. 33/2009, 
αντικαθίστανται ως ακολούθως: 

«1. Η διαταγή μεταθέσεως κοινοποιείται στον ενδι¬ 
αφερόμενο εντός δεκαπέντε ημερών από τη κύρωση 
των πινάκων, με αποδεικτικό το οποίο υποβάλλεται 
άμεσα στη Διεύθυνση Προσωπικού Λ.Σ.-ΕΛ.ΑΚΤ. Κάθε 
μετατιθέμενος, δικαιούται εντός ανατρεπτικής προθε¬ 
σμίας πέντε εργάσιμων ημερών που αρχίζει από την 
επόμενη της επίδοσης, να υποβάλει ιεραρχικά στη Δι¬ 
εύθυνση Προσωπικού Λ.Σ.-ΕΛ.ΑΚΤ., άπαξ, αίτηση ακύ¬ 
ρωσης, τροποποίησης, ή αναστολής της διαταχθείσας 
μετάθεσης. 

2. Επί των αιτημάτων αναστολής, ακύρωσης ή τροπο¬ 
ποίησης των μεταθέσεων που αποφασίζονται σύμφωνα 
με την περίπτωση (α) της παραγράφου 1 του άρθρου 
13, αποφασίζει ο Υπουργός, επί των αιτημάτων ανα¬ 
στολής, ακύρωσης ή τροποποίησης των μεταθέσεων 
που αποφασίζονται σύμφωνα με την περίπτωση (β) της 
παραγράφου 1 του άρθρου 13, αποφασίζει ο Αρχηγός 
Λ.Σ.-ΕΛ.ΑΚΤ. και επί των αιτημάτων αναστολής, ακύρω¬ 
σης ή τροποποίησης των τοποθετήσεων και μεταθέ¬ 
σεων που αποφασίζονται σύμφωνα με την περίπτωση 
(γ) της παραγράφου 1 του άρθρου 13, αποφασίζει το 
Συμβούλιο Εξέτασης Προσφυγών. Οι αποφάσεις επί των 
ανωτέρω αιτημάτων λαμβάνονται το αργότερο μέσα σε 
προθεσμία σαράντα ημερών, από την πρωτοκόλληση 
της σχετικής αίτησης του προσφεύγοντος.». 

Αρθρο 20 

Η παράγραφος 3 του άρθρου 16 του π.δ. 33/2009, 
αντικαθίσταται ως ακολούθως: 

«3. Τον Απρίλιο κάθε έτους εκδίδονται οι σχετικές δι¬ 
αταγές από τον οικείο Υπουργό, λαμβανομένων υπόψιν 
των κριτηρίων των επομένων άρθρων.». 

Αρθρο 21 

Η περίπτωση (α) του άρθρου 17 του π.δ. 33/2009, αντι¬ 
καθίσταται ως ακολούθως: 

«α) Να έχουν τουλάχιστον καλή γνώση της αγγλι¬ 
κής γλώσσας ή της γλώσσας της χώρας στην οποία 
πρόκειται να μετατεθούν, η οποία αποδεικνύεται με 
κρατικό πιστοποιητικό γλωσσομάθειας ή αντίστοιχο 
τίτλο, σύμφωνα με τα οριζόμενα στο άρθρο 28 του π.δ. 
50/2001 (Α' 39), όπως ισχύει κάθε φορά.». 

Αρθρο 22 

Η περίπτωση (β) του άρθρου 18 του π.δ. 33/2009, αντι¬ 
καθίσταται ως ακολούθως: 

«β) Να έχουν τουλάχιστον καλή γνώση της αγγλι¬ 
κής γλώσσας ή της γλώσσας της χώρας στην οποία 
πρόκειται να μετατεθούν, η οποία αποδεικνύεται με 
κρατικό πιστοποιητικό γλωσσομάθειας ή αντίστοιχο 


τίτλο, σύμφωνα με τα οριζόμενα στο άρθρο 28 του π.δ. 
50/2001(Α'39), όπως ισχύει κάθε φορά.». 

Αρθρο 23 

Η περίπτωση (β) του άρθρου 19 του π.δ. 33/2009, αντι¬ 
καθίσταται ως ακολούθως: 

«β) Να έχουν τουλάχιστον καλή γνώση της αγγλικής 
γλώσσας ή της γλώσσας της χώρας στην οποία πρό¬ 
κειται να μετατεθούν, η οποία αποδεικνύεται με κρα¬ 
τικό πιστοποιητικό ή αντίστοιχο τίτλο, σύμφωνα με τα 
οριζόμενα στο άρθρο 28 του π.δ. 50/2001(Α' 39), όπως 
ισχύει κάθε φορά.». 

Αρθρο 24 

Η περίπτωση (β) της παραγράφου 2, καθώς και η πα¬ 
ράγραφος 3 του άρθρου 20 του π.δ. 33/2009, αντικαθί¬ 
στανται ως ακολούθως: 

«β) Σε Διεθνείς Οργανισμούς, στις υπηρεσίες των Ευ¬ 
ρωπαϊκών Κοινοτήτων, καθώς και στη Μόνιμη Ελληνι¬ 
κή Αντιπροσωπεία (ΜΕΑ) στην Ευρωπαϊκή Ένωση ή σε 
άλλο Διεθνή Οργανισμό, για απασχόληση σε θέματα 
αρμοδιότητας Λ.Σ.-ΕΛ.ΑΚΤ., σύμφωνα με την εκάστοτε 
ισχύουσα νομοθεσία, για δύο έτη. Στην περίπτωση αυτή 
δύναται να παραταθεί η απόσπαση, μέχρι ένα έτος κατ' 
ανώτατο όριο, εάν αυτό επιβάλλεται από υπηρεσιακούς 
λόγους. Τα στελέχη Λ.Σ.-ΕΛ.ΑΚΤ. που έχουν ήδη υπη¬ 
ρετήσει σε έδρα ναυτιλιακού ακολούθου, ή σε Μόνιμη 
Ελληνική Αντιπροσωπεία, ή σε Διεθνή Οργανισμό, ή σε 
υπηρεσία των Ευρωπαϊκών Κοινοτήτων, δε δύνανται 
να αποσπαστούν εκ νέου στους Οργανισμούς και τις 
υπηρεσίες του πρώτου εδαφίου. 

3. Οι αποσπάσεις αποφασίζονται ή διατάσσονται για 
τις περιπτώσεις που αναφέρονται στην περίπτωση (β) 
της προηγούμενης παραγράφου από τον Υπουργό, 
ύστερα από εισήγηση του Αρχηγού Λ.Σ.-ΕΛ.ΑΚΤ., ενώ 
για τις λοιπές περιπτώσεις ανεξαρτήτως βαθμού, από 
τον Αρχηγό Λ.Σ.-ΕΛ.ΑΚΤ., μετά από αιτιολογημένη ει¬ 
σήγηση της υπηρεσίας.». 

Αρθρο 25 

Στην παράγραφο 2 του άρθρου 20 του π.δ. 33/2009, 
προστίθενται περιπτώσεις (ε) και (στ) ως ακολούθως: 

«ε) Για τους λόγους που προβλέπονται και υπό τις 
προϋποθέσεις που ορίζονται στην παράγραφο 7 του άρ¬ 
θρου 93 σε συνδυασμό με το άρθρο 14 του ν. 3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» (Α' 
87). 

στ) Για συνυπηρέτηση εγγάμου στελέχους Λ.Σ.- 
ΕΛ.ΑΚΤ., συζύγου λιμενικού ο οποίος ή η οποία έχει με¬ 
τατεθεί ή αποσπαστεί στο εξωτερικό, μετά από αίτησή 
του/της, χωρίς να καταλαμβάνεται κενή οργανική θέση, 
στην υπηρεσία όπου υπηρετεί ο σύζυγός ή η σύζυγος 
και χωρίς την καταβολή επιδόματος υπηρεσίας αλλοδα¬ 
πής. Η διάταξη του προηγουμένου εδαφίου εφαρμόζεται 
άπαξ. Το χρονικό διάστημα της εν λόγω απόσπασης, 
καθορίζεται κάθε φορά από τη Διεύθυνση Προσωπικού 
Λ.Σ.-ΕΛ.ΑΚΤ., μετά την πάροδο του οποίου, ο αποσπα- 
σθείς ή η αποσπασθείσα επιστρέφει αυτοδικαίως στην 
υπηρεσία του/της.». 

Άρθρο 26 

Στο άρθρο 20 του π.δ. 33/2009, προστίθεται παρά¬ 
γραφος 6, ως ακολούθως: 

«6. Ο χρόνος της απόσπασης δεν προσμετράται στον 
χρόνο της τριετούς υποχρεωτικής παραμονής στις υπη¬ 
ρεσίες όπου τοποθετούνται οι απόφοιτοι των παραγω¬ 
γικών σχολών Λ.Σ.-ΕΛ.ΑΚΤ. μετά την αποφοίτησή τους, 
σύμφωνα με τις διατάξεις του άρθρου 6 του παρόντος. 
Της διάταξης αυτής εξαιρείται ο χρόνος της απόσπα¬ 
σης που έχει διανυθεί σε υπηρεσίες των τριών πρώτων 
κατηγοριών.». 

Άρθρο 27 

Η παράγραφος 1 του άρθρου 24 του π.δ. 33/2009, 
αντικαθίσταται ως ακολούθως: 

«1. Μετακίνηση για εκτέλεση υπηρεσίας είναι η μετα¬ 
κίνηση στελεχών Α.Σ.-ΕΑ.ΑΚΤ. από την πόλη ή το χωριό 
στο οποίο υπηρετούν, σε άλλη μονάδα, ευρισκόμενη 
σε απόσταση μεγαλύτερη των εξήντα χιλιομέτρων και 
μη συνδεόμενη με αστική συγκοινωνία με τη μονάδα 
προέλευσής τους. Δε συνιστούν μετακινήσεις για εκτέ¬ 
λεση υπηρεσίας, υπό την έννοια του άρθρου αυτού, 
οι μετακινήσεις εντός της περιοχής τέως Διοικήσεως 
Πρωτευούσης και εντός της περιοχής Θεσσαλονίκης.». 

Άρθρο 28 

Η περίπτωση (γ) της παραγράφου 3 του άρθρου 24 
του π.δ. 33/2009, αντικαθίσταται ως ακολούθως: 

«γ) για επισκευές-εγκαταστάσεις ηλεκτρονικού, ηλε- 
κτρολογικού και μηχανολογικού εξοπλισμού κτιρίων και 
μέσων του Α.Σ.-ΕΑ.ΑΚΤ., πλωτών σκαφών και αεροσκα¬ 
φών του Λ.Σ.-ΕΛ.ΑΚΤ., για την αποστολή προς εκτέλεση 
καθήκοντος των Επιθεωρητών Λ.Σ.-ΕΛ.ΑΚΤ., των Αξιω¬ 
ματικών ασφαλείας και πληροφοριών, των ανακριτικών 
υπαλλήλων, του προσωπικού της Υπηρεσίας Εσωτερι¬ 
κών Υποθέσεων, των Ειδικών Δυνάμεων.». 

Άρθρο 29 

«Προστίθενται ΚΕΦΑΛΑΙΟ Ζ' με τίτλο «ΣΥΝΥΠΗΡΕΤΗ- 
ΣΗ» και άρθρο 28 με τίτλο «Περιπτώσεις συνυπηρέτη- 
σης» στο π.δ. 33/2009, ως ακολούθως: 


«ΚΕΦΑΛΑΙΟ Ζ 
ΣΥΝΥΠΗΡΕΤΗΣΗ 

Αρθρο 28 

Περιπτώσεις συνυπηρέτησης 

1. Η συνυπηρέτηση με σύζυγο στρατιωτικό, ή αστυνο¬ 
μικό, ή λιμενικό, ή πυροσβεστικό υπάλληλο, ή συνοριακό 
φύλακα, ή ειδικό φρουρό, μετά από αίτηση, είναι υπο¬ 
χρεωτική εφόσον το επιτρέπει η οργανική κατά βαθμό 
σύνθεση της υπηρεσίας. Σε αντίθετη περίπτωση, το 
στέλεχος Λ.Σ.-ΕΛ.ΑΚΤ. τοποθετείται ή μετατίθεται στην 
πλησιέστερη υπηρεσία, όπου το επιτρέπει η οργανική 
κατά βαθμό σύνθεση της. Στις περιπτώσεις αυτές ο 
κατά βαθμό νεότερος ακολουθεί τον αρχαιότερο. 

2. Στην περίπτωση υποβολής αίτησης για συνυπη¬ 
ρέτηση με σύζυγο δικαστικό λειτουργό, το στέλεχος 
Λ.Σ.-ΕΛ.ΑΚΤ. τοποθετείται ή μετατίθεται υποχρεωτικά, 
μετά από αίτησή του στην υπηρεσία του τόπου μετά¬ 
θεσης του δικαστικού λειτουργού, εφόσον το επιτρέπει 
η οργανική κατά βαθμό σύνθεση της υπηρεσίας, ή εάν 
δεν υφίσταται αυτή, στην πλησιέστερη υπηρεσία, όπου 
το επιτρέπει η οργανική κατά βαθμό σύνθεση της. Της 
ανωτέρω ρύθμισης εξαιρούνται οι Ανώτατοι Αξιωματικοί 
και Πλοίαρχοι Λ.Σ.-ΕΛ.ΑΚΤ.». 

Άρθρο 30 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Ναυτιλίας και Αιγαίου, αναθέτουμε την 
δημοσίευση και εκτέλεση του παρόντος διατάγματος. 

Λευκάδα, 1 Αυγούστου 2012 

